Miloš Jurkovič (historik)

Ing. **Miloš Jurkovič** (* 30. júl 1900, Modra – † 13. december 1987, Bratislava) bol slovenský historik, múzejník, publicista a fotograf.

## Životopis
Miloš Jurkovič v rokoch 19061910 navštevoval evanjelickú ľudovú školu v Kráľovej, v rokoch 19101914 meštiansku školu v Modre, v rokoch 19141918 študoval na Evanjelickom lýceu v Šoprone. Po maturite na gymnáziu Miloš Jurkovič v roku 1919 nastúpil na štúdium poľnohospodárskeho inžinierstva na Českém vysokém učení technickém v Praze, kde v roku 1923 promoval na inžiniera. Po absolvovaní základnej vojenskej služby v rokoch 19231924 pracoval v Štátnych výskumných ústavoch potravinárskych v Bratislave. V roku 1927 prešiel k Zemedelskému múzeu v Prahe, kde získal odbornú prax pod vedením profesora Josefa Kazimoura. V tomto čase podnikol študijné cesty do významných poľnohospodárskych múzeí vo Francúzsku, Taliansku, Švajčiarsku, Rakúsku a Maďarsku, z ktorých poznatky využil pri vytváraní poľnohospodárskeho múzea v Bratislave. Venoval sa najmä príprave expozícií, zhromažďovaniu zbierkových predmetov a literatúry, ale aj systematickému výskumu dejín slovenského poľnohospodárstva. V novo vytvorenom Zemedelskom múzeu v Bratislave bol najprv asistentom a v rokoch 19271940 správcom múzea. Tu viedol aj agendu Lesníckeho múzea a všestranne sa staral o jeho rozvoj. Spojením zemedelského a vlastivedného múzea v roku 1940 vzniklo Slovenské múzeum, kde Ing. Jurkovič bol v rokoch 19401948 hlavným správcom a v rokoch 19491955 jeho riaditeľom. V roku 1955 musel z politických dôvodov a pre náboženské zmýšlanie opustiť funkciu riaditeľa. V rokoch 19551959 bol vedúcim prírodovedného oddelenia múzea a v roku 1960 vedúci Kabinetu múzejnej a vlastivednej práce Slovenského múzea. V tom istom roku odišiel do dôchodku a žil v Bratislave. Zomrel 13. decembra 1987.

## Dielo
Miloš Jurkovič patrí medzi zakladajúce osobnosti slovenského múzejníctva. Zaslúžil sa o vybudovanie zbierok a postavenie budovy Slovenského múzea na Vajanského nábreží v Bratislave. V Slovenskom múzeu vybudoval zbierkový fond, knižnicu a oddelenie galérie z ktorého v roku 1943 vznikla Slovenská galéria, predchodca Slovenskej národnej galérie. Spolu s Ing. Jurajom Martinkom, predsedom Miestneho výboru múzea má Miloš Jurkovič zásluhu na založení Lesníckeho múzea a vybudovanie zbierkového fondu v oblasti dokumentácie lesníctva, poľovníctva a drevárstva. Ako dôchodca sa sa aktívne činil pri znovuzakladaní Slovenského poľnohospodárskeho múzea v Nitre. Bol tvorcom včelárskych expozícií v rámci hospodárskych a lesníckych výstav v republike. Bol členom výboru Zväzu slovenských múzeí a pôsobil v Muzeologickom kabinete. Bol členom komisie SAV pre poľnohospodársku terminológiu a pôsobil aj na Filozofickej fakulte Univerzity Komenského a Osvetovej škole v Bratislave, kde prednášal muzeológiu. Bol predsedom redakčnej rady zborníka Agrikultúra. Bol priekopníkom aplikovania vedy a techniky do moderného slovenského múzejníctva. Je autorom ôsmych kníh a viac ako 400 príspevkov v odborných časopisoch z oblasti slovenského ovocinárstva, lesníctva, zverolekárstva a poľnohospodárstva. Písal o osobnostiach národnobuditeľského a osvetovobuditeľského diania. Je autorom životopisných príspevkov viac ako osemdesiatich osobností. Odchodom Miloša Jurkoviča vznikla slovenskej muzeológii medzera, ktorú nebude možné vyplniť.

## Knihy (výber)
* JURKOVIČ, Miloš. *Slovenská poľnohospodárska bibliografia.* Praha: Čs. zeměd. muzeum, 1968. Prameny historie zemědělství a lesnictví, sv. 5.
* JURKOVIČ, Miloš. *Slovenská ovocinárska literatúra 1790 – 1918: s 30 vyobrazeniami.* Bratislava: Slov. ovocinár. spoločnosť, 1944. Knižnica Slovenskej ovocinárskej spoločnosti, sv. 29.
* JURKOVIČ, Miloš. *Slovenská lesnícka bibliografia za roky 1939 – 1943.* Bratislava: Lesn. a drev. ústr, 1945.
* JURKOVIČ, Miloš. *Slovenská lesnícka bibliografia za roky 1918 – 1938.* Antol : Lesnícke, drevárske a poľovnícke múzeum, 1986 123 s.

## Ocenenia (výber)
* 1957 – čestný člen Zväzu slovenských múzeí
* 1968 – Cena Andreja Kmeťa
* 1968 – čestný člen Slovenskej spoločnosti pre dejiny vied a techniky pri SAV

## Referencie

## Literatúra
* HALMOVÁ, Žofia. *Miloš Jurkovič: život a dielo.* Bratislava: Ústr. správa múzeí a galérií, 1985.

## Externé odkazy
* 
* Zoznam diel Miloša Jurkoviča v súbornom katalógu Slovenskej národnej knižnice

Kategória:Osobnosti z Modry
Kategória:Slovenskí múzejníci
Kategória:Slovenskí publicisti
Kategória:Slovenskí fotografi
Kategória:Slovenskí poľnohospodárski inžinieri
Kategória:Vyučujúci na Filozofickej fakulte Univerzity Komenského v Bratislave
Kategória:Absolventi Českého vysokého učení technického